อยากทราบว่าอาการหนองในกี่วันจะเห็นผลคะ คบกับแฟนมา 3 ปีค่ะไม่เคยเป็นและไม่เคยป้องกันค่ะ วันเกิดเหตุมีอะไรกับแฟนแล้วเเฟนเจ็บอวัยวะเพศค่ะ แต่เค้าก็ไม่ได้รู้ตัวว่าเป็นอะไร หลังจากมีเพศสัมพันธ์แล้วเค้าก็ฉี่ไม่ออก ก็คิดว่าเป็นกระเพาะปัสวะอักเสบเพราะกั้นฉี่ วันต่อมาเค้ามีอาการปวดแล้วมีน้ำหนองสีขุ่นไหลออกมาค่ะ ส่วนตัวยังไม่อาการอะไรค่ะ วันต่อมาก็มีประจำเดือน หลังจากประจำเดือนหาย 3 วันเริ่มมีอาการคันอวัยวะมีน้ำสีเหลืองขุ่นๆไหลออกมาเช่นกันค่ะ หนูอยากทราบว่าเค้าติดจากเราหรือเราติดจากเค้าคะ แล้วมันเกิดขึ้นได้ยังไงถ้าเกิดเค้าไม่ได้ไปมีอะไรกับคนอื่นก่อนหน้านั้น เชื้อนี้เกิดจากอย่างอื่นได้มั้ยคะ #.ตอนนี้แฟนสั่งยาจากในเน็ตมาทานค่ะ 650 บาท วันแรกทาน 5 เม็ด วันที่ 2 ก็ให้ทาน 5 เม็ด.อยากรู้ว่าจะหายมั้ยคะพึ่งทานวันนี้วันแรก หรือต้องรักษายังไง #.ตัวหนูเองก็ไปปรึกษาเพสัชค่ะ บอกเค้าว่าคันแล้วมีเหมือนน้ำหนองไหลออกมา เค้าบอกว่าหนูแค่กินของดองเยอะและให้ยาสอดมาอ่ะคะ
สวัสดีค่ะ อาการปวดเวลาปัสสาวะ มีหนองไหลจากท่อปัสสาวะ อาจเป็นอาการของหนองในแท้หรือหนองในเทียม ซึ่งถือเป็นโรคติดต่อทางเพศสัมพันธ์อย่างไรก็ตามประมาณ 30% ของผู้ที่เป็นหนองในแท้มักติดหนองในเทียมร่วมด้วย ดังนั้นแพทย์จึงมักให้การรักษาไปพร้อมกันซึ่งการรักษาคือ คือ การฉีดยาปฏิชีวนะ ceftriaxone 250 มิลลิกรัม เข้ากล้าม 1 เข็มร่วมกับทานยา azithromycin 1 กรัม 1 ครั้งหากเลือกแต่การทานยา มีโอกาสที่เชื้อจะดื้อยาได้สูง ทำให้การรักษาไม่หายขาด หรือแม้ว่าอาการจะดีขึ้น แต่อาจผลข้างเคียงตามมาภายหลัง เช่น อัณฑะอักเสบ ต่อมลูกหมากอักเสบ และกลายเป็นหมันตามมาได้ อีกทั้งยังสามารถแพร่เชื้อไปสู่คู่นอนได้เรื่อยๆ และทำให้ผู้หญิงเกิดภาวะอุ้งเชิงกรานอักเสบตามมาได้แต่หากได้ตรวจแล้วว่าเป็นเฉพาะโรคหนองในเทียม การรักษาจะใช้ยาทานเป็นหลัก เช่นazithromycin 1 กรัม 1 ครั้ง, doxycycline 100 มิลลิกรัม วันละ 2 ครั้ง นาน 1-2 สัปดาห์ เป็นต้นสำหรับโรคหนองในแท้ในผู้หญิงประมาณ 50% จะไม่แสดงอาการ หากมีอาการ ได้แก่ มีตกขาวผิดปกติ คือมีปริมาณมากขึ้น เป็นหนองสีเหลืองหรือสีเขียว มีกลิ่นเหม็น ปัสสาวะแสบหรือขัดเมื่อปัสสาวะ ปัสสาวะขุ่น ปวดท้องน้อย ส่วนหนองในเทียมในผู้หญิงประมาณ 75% ของผู้ที่ติดเชื้อจะไม่แสดงอาการใดๆ ส่วนน้อยอาจมีอาการตกขาว ปัสสาวะแสบขัดได้หากทั้งฝ่ายชายปละฝ่ายหญิงยังไม่ได้รับการตรวจวินิจฉัยว่าใช่อาการของโรคหนองในหรือไม่ แนะนำให้ไปพบแพทย์เพื่อรักษาโดยการฉีดยาและทานยาดังกล่าวค่ะ เพราะหากฝ่ายใดฝ่ายหนึ่งรักษไม่หายขาด ก็จะเป็นฝ่ายแพร่เชื้อต่อไปเรื่อยๆ ค่ะ